LIEFDE LIEFDE LIEFDE - Lynnwood Gemeente
Gepubliseer deur Zander van der Westhuizen op 15 Februarie 2010 om 13:59
Die Bybel skryf van die begin af dat God is liefde! Dit is nogals iets wat dieper is as wat ons verstaan. As God se karakter liefde is en daar is iets van God se karakter in my en jou ingeskep - dan moet ons die antwoord wees as die wêreld vra: "waar is die liefde heen?"
Dit is vrek moeilik! Ek weet. Om iets van die Here se karakter te leef (en boon-op die duurste deel) is nie maklik nie. Maar ek moet besef dat dit moontlik is om die antwoord op die wêreld se moeilike vrae oor liefdeloosheid te wees.
Al hoe ek dit gaan regkry is deur die Liefde te vat waar dit nodig is. Miskien in my huwelik of verhoudings. Dalk in die gemeente op 'n plek of twee. Dalk na die mense wat hier af in die straat die pad bou.